هومو إريكتوس

تصغير|يسار| 180px| هيكل الإنسان المنتصب (شاب توركانا) ، قبل نحو 9و1 مليون سنة .
العلما بيعتقدو أن الإنسان المنتصب (هومو إريكتوس Homo erectus) انو اطور من الإنسان العامل (Homo ergaster) قبل حوالى 1.6 مليون سنة بحيث انو أنتشر فى آسيا وبيقولو أن الإنسان دا ابتدا بالانقراض لما ابتدت الأجناس التنية بالظهور والانتشار، يعنى على ايد حوالى 400 الف سنة. لكن فى بعض الدراسات والأحافير وخصوصا اللى اتعملت على جزيرة جاوة الأندونيسية أثبتت بأن الإنسان دا عاش من حوالى الخمسين ألف سنة بس، و دا يدل على انو عاصر الإنسان الحالى أو اللى بنسميه الإنسان العاقل العاقل.

الحفريات بتدل على أن الإنسان دا نشأ فى الاول فى إفريقيا و هو أول إنسان يعيش بره افريقيا، خلال الموجة الأولى لهجرة الأنسان الإفريقى وانتشاره فى الشرق الوسطانى و اوروبا و أسيا. واستخدمو الفأس الحجرية الأولى اللى اخترعها سلفه الإنسان العامل، واللى معدلش على صناعتها أى تعديل لحوالى اكتر من مليون سنة. الفاس اللى كانت بيستخدمها قريب من بقايا بشرية مختلفة ومتنوعة للإنسان العامل و كان الفاصل الزمنى لتلك البقايا حوالى مليون سنة مع ان لم تظهر على الأدوات المرافقه أى تغييرات. معنى دا ان محدش عرف يحول الفاس الى رمح غير انسان من نوع تاني، و هو إنسان هايدلبيرغ. اللى كان بيعيش فى جنوب  اوروبا وغرب آسيا من حوالى 350.000 سنة، وبيعتقدو أن إنسان هايدلبرغ نشأ منه أنسان نياندرتال اللى انقرض من حوالى 25.000 سنة ،ومتبقاش غير الإنسان الحديث واللى هو احنا .

فى مجموعة إضافة تصنف كفروع من الإنسان المنتصب وهي:

 إنسان جاوة المنتصب
 إنسان بكين المنتصب
 إنسان نانكى المنتصب
 إنسان ووشان المنتصب
 إنسان يوانماو المنتصب
 إنسان سولو المنتصب

تصنيف:علوم